# Baltijinė gegūnė

### Straipsnis iš Vikipedijos, laisvosios enciklopedijos.

Dactylorhiza baltica Apsauga: 4(I) - Nenustatyta
Baltijinė gegūnė (Dactylorhiza baltica)
Mokslinė klasifikacija

Karalystė: | Augalai ( Plantae)
Skyrius: | Magnolijūnai ( Magnoliophyta)
Klasė: | Lelijainiai ( Liliopsida)
Eilė: | Smidriečiai ( Asparagales)
Šeima: | Gegužraibiniai ( Orchidaceae)
Gentis: | Gegūnė ( Dactylorhiza)
Rūšis: | Baltijinė gegūnė ( Dactylorhiza baltica)

Baltijinė gegūnė (lot. Dactylorhiza baltica, vok. Baltisches Knabenkraut) – gegužraibinių (Orchidaceae) šeimos daugiametis augalas. Stiebas tuščiaviduris, 20-60 cm aukščio. Šakniagumbiai suploti, turi 3-6 pirštus. Lapai dėmėti, su plokščia viršūne, o plačiausia vieta yra ties viduriu, nuo kurios palaipsniui siaurėja tiek į apačią, tiek į viršūnę. Žiedynas 4-9 cm ilgio, tankus, su daug žiedų (40-60, kartais iki 100). Žiedai purpuriniai arba violetiškai purpuriniai. Žydi birželio-liepos mėn.

Baltijinė gegūnė panaši į plačialapę gegūnę, nuo kurios skiriasi:

- žydi dviem savaitėmis vėliau nei plačialapė gėgūnė;
- žiedai mažesni, blyškaus violetinio atspalvio;
- lapų ilgis visada kelis kartus didesnis už plotį.

Auga pelkėtose pievose, kur dirvožemis turtingas maisto medžiagomis.

Paplitusi nuo Baltijos jūros iki Sibiro ir Mongolijos

Lietuvoje paplitusi visuose rajonuoise, tačiau negausiai, o pietrytiniuose rajonuose gana reta. Rūšis įrašyta į Lietuvos raudonąją knygą.

Baltijinė gegūnė

## [taisyti] Literatūra

- Gudžinskas Z., Ryla M., 2006: Lietuvos gegužraibiniai (Orchidaceae). – Vilnius. 104 P. ISBN 9986-662-28-1.

## [taisyti] Nuorodos

- Google: Dactylorhiza baltica, nuotraukos

| Vikiteka: Baltijinė gegūnė – Iliustracijos, vaizdo ir garso įrašai, susiję su straipsniu

Rodomas puslapis "http://lt.wikipedia.org../../../b/a/l/Baltijin%C4%97_geg%C5%ABn%C4%97.html"

Kategorija: Gegužraibiniai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- Suomi